|  |  |
| --- | --- |
| GRBDOPIS | **OBČINA IZOLA – COMUNE DI ISOLA****župan – IL SINDACO** *Sončno nabrežje 8 – Riva del Sole 8**6310 Izola – Isola**Tel: 05 66 00 100, Fax: 05 66 00 110**E-mail:* *posta.oizola@izola.si**Web:* [*http://www.izola.si/*](http://www.izola.si/) |

Številka: 354-153/2006

Datum: 07.02.2018

**ČLANOM OBČINSKEGA SVETA**

**OBČINE IZOLA**

**Zadeva: Odlok o spremembah in dopolnitvah Odloka o programu opremljanja in merilih za odmero komunalnega prispevka za občino Izola – comune di Isola – prva obravnava s predlogom za skrajšani postopek**

**Obrazložitev:**

Odlok o programu opremljanja in merilih za odmero komunalnega prispevka za občino Izola – comune di Izola (Uradne objave Občine Izola, št. 5/9, 24/11, 17/12 in 4/14 - v nadaljevanju: Odlok), ki je bil v osnovnem tekstu sprejet 26.2.2009 na podlagi Zakona o prostorskem načrtovanju (v nadaljevanju: Zakon), v 15. členu ureja tako izključitve obveznosti komunalnega prispevka kot oprostitve oz. delne oprostitve oziroma zmanjšanja plačila komunalnega prispevka.

**Obstoječi člen:**

**»15. člen**

(1) Komunalni prispevek na območju Občine Izola- Comune di Isola se ne plača:

* za gradnjo gospodarske javne infrastrukture,
* za gradnjo neprofitnih stanovanj katerih 100% lastnik in investitor je Občina Izola,
* v primeru, da je občina lastnik in investitor samo dela objekta, se komunalni prispevek ne plača za sorazmerni del objekta,
* za objekte posebnega družbenega pomena lahko občinski svet na predlog župana investitorju zmanjša ali oprosti plačilo komunalnega prispevka.

(2) V primeru oprostitve plačila komunalnega prispevka mora občina oproščena sredstva v enaki višini nadomestiti iz nenamenskih prihodkov občinskega proračuna.«

V prvi alineji prvega odstavka Odlok ugotavlja izključitev obveznosti komunalnega prispevka, ki jo zahteva že Zakon sam, in sicer ko gre za gradnjo gospodarske javne infrastrukture. V drugi in tretji alineji 15. člena Odloka Občina izključi obveznost komunalnega prispevka za vse objekte, ki so v njeni lasti in je hkrati Občina tudi njen investitor.

V četrti alineji je predvidena polna ali delna oprostitev plačila odmerjenega komunalnega prispevka, ko za posamezne objekte Občinski svet ugotovi obstoj posebnega družbenega pomena in odloči o oprostitvi. V primeru iz četrte alineje 15. člena Odloka, je potrebno oprostitev plačila nadomestiti iz nenamenskih prihodkov občinskega proračuna.

Zakon v 2. odstavku 83. člena daje Občini pooblastilo, da izključi obveznost komunalnega prispevka, ne glede na lastništvo, za objekte, ki jim že Zakon priznava poseben javni interes. Zakon je na tem področju sicer restriktiven in dopušča izključitev obveznosti komunalnega prispevka le za gradnjo *neprofitnih stanovanj in gradnjo posameznih vrst stavb za izobraževanje, znanstveno-raziskovalno delo in zdravstvo po predpisih o uvedbi in uporabi enotne klasifikacije vrst objektov.*

S predlagano spremembo in dopolnitvijo Odloka se le predpisuje to, kar Zakon predvideva, in sicer izključitev obveznosti komunalnega prispevka za gradnjo neprofitnih stanovanj in gradnjo posameznih vrst stavb za izobraževanje, znanstveno-raziskovalno delo in zdravstvo po predpisih o uvedbi in uporabi enotne klasifikacije vrst objektov. Javni interes je že zakonsko opredeljen in omejen z nacionalno enotno klasifikacijo.

Po predlagani spremembi oziroma dopolnitvi Odloka se uvaja nove izključitve obveznosti komunalnega prispevka, in sicer za investitorje neprofitnih stanovanj ter gradnjo raziskovalnih, izobraževalnih in zdravstvenih stavb. Ostale določbe odloka ostanejo nespremenjene.

**Predlog spremenjenega člena:**

**»15. člen**

(1) Komunalni prispevek na območju Občine Izola- Comune di Isola se ne plača:

* za gradnjo gospodarske javne infrastrukture,
* ***za gradnjo neprofitnih stanovanj in gradnjo posameznih vrst stavb za izobraževanje, znanstveno-raziskovalno delo in zdravstvo po predpisih o uvedbi in uporabi enotne klasifikacije vrst objektov,***
* v primeru, da je Občina lastnik in investitor samo dela objekta, se komunalni prispevek ne plača za sorazmerni del objekta,
* za objekte posebnega družbenega pomena lahko občinski svet na predlog župana investitorju zmanjša ali oprosti plačilo komunalnega prispevka.

(2) V primeru oprostitve plačila komunalnega prispevka mora občina oproščena sredstva v enaki višini nadomestiti iz nenamenskih prihodkov občinskega proračuna.«

Dne 1. 6. 2018 se prične uporabljati nov Zakon o urejanju prostora (ZUreP-2), ki je še restriktivnejši glede izključitve obveznosti komunalnega prispevka, saj predvideva izključitev obveznosti komunalnega prispevka izključno na podlagi Zakona o urejanju prostora (226. člen)[[1]](#footnote-1) neodvisno od volje Občine, ki po novem nima več pooblastila, da predpiše izključitev obveznosti komunalnega prispevka.

ZUreP-2 (227. člen)[[2]](#footnote-2) pooblašča Občine le, da lahko za določene objekte v javnem interesu, ki jih primeroma našteva, predpišejo delno ali polno oprostitev plačila odmerjenega komunalnega prispevka. V vseh primerih oprostitve je potrebno oproščena sredstva nadomestiti iz nenamenskih proračunskih sredstev.

Skladno z Zakonom, katerega tretji odst. 83. člena velja  do 31.5.2018, lahko Občina predpiše, da se poleg neprofitnih stanovanj ne plača komunalni prispevek niti za objekte za izobraževanje in znanstveno-raziskovalno delo, kar pomeni, da investitor na podlagi odloka ni zavezanec komunalnega prispevka.

Ker se z uveljavitvijo ZUreP-2, torej z 31.5.2018, spremeni zakonska podlaga za predpisovanje obveznosti in oprostitev komunalnega prispevka, predlagana ureditev predvideva, da se sprememba Odloka uporablja le do 31.5.2018.

Z uveljavitvijo novega Zakona o urejanju prostora (ZUreP-2), se bodo ostale določbe v primeru oprostitev/zmanjšanj uporabljale še naprej, in sicer – smiselno - skladno z razlago novega Zakona o urejanju prostora (ZUreP-2), ki glede oprostitve plačila po novem določa, da je potrebno oproščena sredstva nadomestiti.

Ker gre za uveljavljanje zakonske pravice občine za krajše časovno obdobje, se določi krajši *vacatio legis*, saj predvideva, da odlok stopi v veljavo naslednji dan po objavi.

Glede na zgoraj navedeno predlagatelj, skladno z določili 118. člena poslovnika, predlaga predlog odloka v obravnavo in sprejem članom Občinskega sveta po skrajšanem postopku.

**Zaključek**

Na osnovi podane obrazložitve predlagamo članom Občinskega sveta, da obravnavajo in sprejmejo predlog **Odloka o spremembah in dopolnitvah Odloka o programu opremljanja in merilih za odmero komunalnega prispevka za občino Izola – comune di Isola** v skladu s 118. členom Poslovnika.

Obrazložitev pripravil:

mag. Marko Starman

Vodja UPN

Vodja UGDIKR Župan

mag. Tomaž Umek mag. Igor Kolenc

Priloge:

* Predlog Odloka o spremembah in dopolnitvah Odloka o programu opremljanja in merilih za odmero komunalnega prispevka za občino Izola – comune di Isola

Obrazložitev prejmejo:

1. člani OS,
2. Urad za gospodarske dejavnosti, investicije in komunalni razvoj, tu,
3. zbirka dokumentarnega gradiva.

Na podlagi 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO in [76/16](http://www.uradni-list.si/1/objava.jsp?sop=2016-01-3221) – odl. US), 2. odstavka 83. člena Zakona o prostorskem načrtovanju (Uradni list RS, št. 33/2007) ter 227. člena Zakona o urejanju prostora - ZUreP-2 (Uradni list RS, št. [61/17](http://www.uradni-list.si/1/objava.jsp?sop=2017-01-2915)) in 30. ter 101. člena Statuta Občine Izola (Uradne objave Občine Izola, št. 15/1999, 17/2012 in 6/14) je Občinski svet Občine Izola na ... redni seji, dne 15.2.2018, sprejel naslednji:

**ODLOK**

**O SPREMEMBAH IN DOPOLNITVAH ODLOKA O PROGRAMU OPREMLJANJA IN MERILIH ZA ODMERO KOMUNALNEGA PRISPEVKA ZA OBČINO IZOLA - COMUNE DI ISOLA**

1. člen

V Odloku o programu opremljanja in merilih za odmero komunalnega prispevka za občino Izola - comune di Isola(Uradne objave Občine Izola, št. 5/9, 24/11,17/12 in 4/14) se druga alineja prvega odstavka 15. člena spremeni tako, da se glasi:

»- za gradnjo neprofitnih stanovanj in gradnjo posameznih vrst stavb za izobraževanje, znanstveno-raziskovalno delo in zdravstvo po predpisih o uvedbi in uporabi enotne klasifikacije vrst objektov.«

1. člen

Ta odlok začne veljati naslednji dan po objavi v Uradnih objavah Občine Izola. Druga alineja prvega odstavka 15. člena odloka se uporablja do 31.5.2018.

Številka: 354-153/2006

Datum: ……………

 Ž u p a n

mag. Igor Kolenc

1. (1) Komunalni prispevek za novo in obstoječo komunalno opremo se ne plača za gradnjo gospodarske javne infrastrukture, ki za svoje delovanje ne potrebuje komunalne opreme oziroma, ki nima samostojnih priključkov na komunalno opremo.

(2) Komunalni prispevek za novo in obstoječo komunalno opremo se ne plača za gradnjo enostavnih objektov.

(3) Komunalni prispevek za novo in obstoječo komunalno opremo se ne plača za gradnjo nezahtevnih objektov, ki nimajo samostojnih priključkov na komunalno opremo in se gradijo kot pomožni objekti ter tako dopolnjujejo funkcijo osnovnega objekta.

(4) Komunalni prispevek za obstoječo komunalno opremo se ne plača v primeru nadomestitve objektov zaradi naravne nesreče, v obsegu nadomeščenega objekta, pri čemer je lahko lokacija nadomeščenega objekta v primeru, ko nadomestitev na obstoječem stavbnem zemljišču oziroma gradbeni parceli ni možna, tudi na drugi, nadomestni lokaciji. [↑](#footnote-ref-1)
2. (1) Občina lahko predpiše delno ali celotno oprostitev plačila komunalnega prispevka za obstoječo komunalno opremo za gradnjo neprofitnih stanovanj in gradnjo posameznih vrst stavb, ki so v javnem interesu in katerih investitor je občina ali država in so namenjene za izobraževanje, znanstveno-raziskovalno delo in zdravstvo, muzeje, knjižnice, gasilske domove, opravljanje obredov in šport po predpisih o uvedbi in uporabi enotne klasifikacije vrst objektov.

(2) Občina lahko predpiše delno ali celotno oprostitev plačila komunalnega prispevka za obstoječo komunalno opremo tudi za gradnjo vseh ali posameznih vrst ne-stanovanjskih stavb po predpisih o uvedbi in uporabi enotne klasifikacije vrst objektov.

(3) Občina lahko predpiše delno oprostitev plačila komunalnega prispevka do višine 50 odstotkov v primeru dozidave, nadzidave ali rekonstrukcije obstoječega objekta.

(4) Ob oprostitvi iz tega člena mora občina oproščena sredstva v enaki višini nadomestiti iz nenamenskih prihodkov občinskega proračuna. [↑](#footnote-ref-2)